ජනපතිවරණය අවසන් වන තෙක් තැපෑලේ නිවාඩු අවලංගුයි
ජනාධිපතිවරණය අවසන් වන තෙක් වහාම ක්රියාත්මක වන පරිදි තැපැල් සේවකයන්ගේ නිවාඩු අවලංගු කර තිබේ ජනාධිපතිවරණයට අදාළ කටයුතු මූලික කර ගනිමින් ඔවුන්ගේ නිවාඩු අවලංගු කිරීමට කටයුතු කළ බව නියෝජ්ය තැපැල්පති රාජිත රණසිංහ මහතා දිවයින ට ඊයේ 25දා පැවැසීය මෙම මැතිවරණයට අදාළව තැපැල් ඡන්ද පත්රිකා අද 26දා දිවයින පුරා පිහිටි දිස්ත්රික්ක කාර්යාලවලින් ලබාගැනීමට වැඩපිළිවෙළක් තැපැල් දෙපාර්තමේන්තුව සකස් කර ඇතැයි ද හෙතෙම කීය මෙවර තැපැල් ඡන්ද භාවිතා කිරීම සඳහා හත්ලක්ෂ දෙළොස්දහස් තුන්සිය දහනව දෙනකු 712319 සුදුසුකම් ලබා සිටින බවත් ඔවුන්ට තැපැල් ඡන්දය භාවිතා කිරීමට අදාළ තැපැල් ඡන්ද පත්රිකා දින තුනක් තුළ බෙදාහැරීමට තැපැල් දෙපාර්තමේන්තුව සැලසුම් කර ඇති බවත් හෙතෙම කීය මෙවර වැඩිම තැපැල් ඡන්ද හිමියන් සංඛ්යාවක් කුරුණෑගල දිස්ත්රික්කය තුළ සිටින බවත් එම සංඛ්යාව 76977 ක් බවත් පැවැසූ රණසිංහ මහතා ඡන්ද පත්රිකා බෙදාහැරීම සඳහා තැපැල් සේවකයන් 22000ක් යොදවා ඇතැයි ද පැවැසීය තැපැල් ඡන්ද භාවිතා කිරීම සඳහා සැප්තැම්බර් 04 05 06 යන තෙදින නම්කර ඇත කිසියම් අයකුට අත්යවශ්ය හේතුවක් මත නිවාඩු ලබාගැනීමට අවශ්ය වුවහොත් පළාත් භාර නියෝජ්ය තැපැල්පතිගේ අවසරය ලබාගැනීමට සිදුවන බව ද ඒ මහතා වැඩිදුරටත් පැවැසීයචමින්ද සිල්වා